b'\n_START_ARTICLE_\nBreakout (pesem, Miley Cyrus)\n_START_SECTION_\nOzadje\n_START_PARAGRAPH_\nPesem "Breakout" je napisal Ted Bruner v sodelovanju z Treyjem Vittetoejem in Gino Schock, \xc4\x8dlanico banda Go-Go\'s. Najprej naj bi pesem zapela ameri\xc5\xa1ka pevka Katy Perry za svoj album One of the Boys, vendar pesem nikoli ni iz\xc5\xa1la na albumu, zato so jo posredovali Miley Cyrus. V verziji pesmi "Breakout", kakr\xc5\xa1no je zapela Miley Cyrus, je Katy Perry pela vokale iz ozadja. Katy Perry je o svoji vlogi v tem spregovorila z revijo Bliss: "Moj glas je v bistvu vklju\xc4\x8den v Breakout. Mislim, da, pojem na Mileyjinem singlu."_NEWLINE_Miley Cyrus je povedala, da je album poimenovala po singlu "Breakout" ker je to "ena izmed [njenih] naljub\xc5\xa1ih pesmi" na albumu, to pa zato, ker je pesem \xc5\xbeenska, vendar vklju\xc4\x8duje razli\xc4\x8dne starostne skupine: "Mame, o\xc4\x8detje, bratje in sestre se lahko, kot veste, pove\xc5\xbeejo s tem. In pesem v glavnem govori o tem, da hodi\xc5\xa1 ven in se zabava\xc5\xa1 s prijatelji, v\xc4\x8dasih pa, saj veste, lahko tudi zaple\xc5\xa1ete in se izgubite v plesu za nekaj \xc4\x8dasa."\n_START_SECTION_\nSestava\n_START_PARAGRAPH_\n"Breakout" je dance-pop pesem z vplivom pop rock elementov, ki traja tri minute in tri minute in \xc5\xa1estindvajset sekund. Napisana je bila v g-duru in vsebuje akorde G5\xe2\x80\x94Dsus\xe2\x80\x94Csus2\xe2\x80\x94Dsus. Pesem se za\xc4\x8dne s po\xc4\x8dasnim ritmom, s poudarkom na elektri\xc4\x8dnih kitarah in bobnih, kasneje pa pesem dobi "hitrej\xc5\xa1i tempo in ve\xc4\x8d poudarka na klaviaturah." Chris William iz revije Entertainment Weekly je napisal, da je besedilo pesmi "Breakout" "proglas proti \xc5\xbeivljenjski neenakomernosti," veliko pozornost pa je namenil tudi verzu "Every week\'s the same/Stuck in school\'s so lame/My parents say that I\'m lazy/Getting up at 8 a.m.\'s crazy/Tired of bein\' told what to do/So unfair, so uncool" ("Vsi tedni so enaki/Zadr\xc5\xbeani v bedi \xc5\xa1ole/Moji star\xc5\xa1i pravijo, da sem len(a)/Vstajanje ob osmih zjutraj je noro/Utrujen(a) sem, da mi govorijo, kaj naj naredim/Tako nepravi\xc4\x8dno, tako slabo"), kjer dodaja, da je pesem znak, da "majhna deklica ne odra\xc5\xa1\xc4\x8da." Kakorkoli \xc5\xbee, Mikael Wood iz revije The Los Angeles Times je povedal, da pesem govori o hitrem odra\xc5\xa1\xc4\x8danju, posebno pozornost pa je usmeril v vrstici "It feels so good to let go" ("Tako dobro se je prepustiti") in "Wish it would never end" ("\xc5\xbdelim si, da se ne bi nikoli kon\xc4\x8dalo"), Jodi Rosen iz revije Rolling Stone pa verjame, da je Miley Cyrus "tipi\xc4\x8dna razo\xc4\x8darana najstnica, ki se po\xc4\x8duti preve\xc4\x8d odraslo, da bi poslu\xc5\xa1ala svoje star\xc5\xa1e, u\xc4\x8ditelje ali kogar koli drugega," posebno pozornost pa je namenila vrstici "tired of bein\' told what to do" ("Utrujen(a) sem, da mi govorijo, kaj naj naredim").\n_START_SECTION_\nKritike\n_START_PARAGRAPH_\nPesem "Breakout" je v glavnem prejela pozitivne ocene s strani sodobnih kritikov. Mikael Wood iz revije The Los Angeles Times je pesem ozna\xc4\x8dil za "nekoliko stro\xc5\xbejo, z ve\xc4\x8d vpliva bas kitar, kot pesmi iz albuma Miley Cyrus, ki je iz\xc5\xa1el lansko leto, albuma Meet Miley Cyrus", medtem ko je Bill Lamb iz About.com dejal, da je pesem ena izmed "najbolj\xc5\xa1ih skladb na albumu Breakout", Heather Phares iz Allmusic pa, da je bil "upor \xc5\xa1olarke" v pesmi "namenjen temu, da nam predstavijo brezskrbno Miley."_NEWLINE_Po mnenju Sarah Rodman iz revije The Boston Globe je "Breakout" "popolnoma pop pesem z vplivom stila glasbene skupine Go-Go\'s", Jody Rosen iz revije Rolling Stone pa je pesem ozna\xc4\x8dila za "bolj samo-posedovalno [...] prefinjeno pop pesem pod njenim lastnim imenom." Ash Dosanjh iz Yahoo! Music je napisala: "Miley Cyrus lahko odpustimo pomankanje pesni\xc5\xa1kih sposobnosti, saj je to plesna to\xc4\x8dka z ekstati\xc4\x8dnim ritmom." Skupaj s pesmijo "7 Things" je Robert Christgau pesem "Breakout" ozna\xc4\x8dil za "najbolj\xc5\xa1o pesem iz albuma Breakout". Ben Ratliff je za The New York Times napisal, da "Breakout" "zavzema obe starostni skupini," dodaja pa \xc5\xa1e, da "je to poziv samo za dekleta, naj se zabavajo, vendar namiguje na dekadentno prihodnost brez \xc5\xa1ole." Kakorkoli \xc5\xbee, Sal Cinquemani iz revije Slant Magazine je pesem "Breakout" ozna\xc4\x8dil za pesem "v stilu Avril Lavigne - anti-izobra\xc5\xbeevalna pesem, napolnjena z dekleracijami."\n_START_SECTION_\nDose\xc5\xbeki\n_START_PARAGRAPH_\nKljub temu, da ni iz\xc5\xa1el kot glasbeni singl, se je "Breakout" predvajal tudi na radiu in sicer na radiu Radio Disney, pesem sama pa je bila zelo dobro prodajana preko digitalnih nalo\xc5\xbeitev. Ob koncu tedna 9. avgusta 2008 je pesem pristala na petin\xc5\xa1estdesetem mestu lestvice Billboard Hot 100, kjer je ostala \xc5\xa1e sedem zaporednih tednov. V istem tednu je "Breakout" zasedel sedemindvajseto mesto na lestvici Hot Digital Songs in petin\xc5\xa1tirideseto mesto na lestvici Canadian Hot 100, kjer je ostal \xc5\xa1e tri zaporedne tedne. "Breakout" je zasedel tudi \xc5\xa1tiriindevetdeseto mesto na lestvici Australian Singles Chart.\n_START_SECTION_\nNastopi v \xc5\xbeivo\n_START_PARAGRAPH_\nMiley Cyrus je s pesmijo "Breakout" prvi\xc4\x8d nastopila 4. maja 2008 na Disney Channel Games v Walt Disney Worldu, Orlando, Florida kot del Disney Channelovih poletnih aktivnosti. Med nastopom, posnetkom, ki je bil objavljen kot promocija videospota na Disney Channelu, je bila Miley Cyrus oble\xc4\x8dena v kratko, \xc5\xa1koljkasto \xc4\x8drno obleko z rde\xc4\x8dimi in \xc4\x8drnimi dokolenkami pod tem. 17. maja tistega leta je s pesmijo nastopila \xc5\xa1e na prireditvi Zootopia 2008, 25. julija pa v New Yorkju v centru Rockefeller Center, za oddajo The Today Show. 7. junija 2009 je Miley Cyrus s pesmijo na dvajseti prireditvi A Time for Heroes Celebrity Carnival, ki jo je podpirala organizacija Elizabeth Glaser Pediatric AIDS Foundation._NEWLINE_Pesem "Breakout" je bila tudi del turneje Wonder World Tour iz leta 2009, prve svetovne turneje Miley Cyrus. Miley Cyrus je s pesmijo otvorila za\xc4\x8detek turneje, oble\xc4\x8dena v \xc4\x8drno usnjeno majico, kratke hla\xc4\x8de in bel, dlakast brezrokavnik. Nastop se je za\xc4\x8del z Miley Cyrus, "ujeto" v velikansko kristalno ledeno kupolo, ki se je iz dna odra. Ko uspe priti iz kupole, za\xc4\x8dne peti pesem "Breakout", postopoma prehaja od po\xc4\x8dasnega do hitrega ritma in, ob koncu predstavitve pa skupaj s plesalci iz ozadja nastopi na premi\xc4\x8dnem odru. Melinda M. Thompson iz revije The Oregonian je oceni koncerta, ki je potekal 14. septembra v Portlandu, Oregon v areni Rose Garden Arena, posvetila veliko pozornosti, med drugim je o nastopu s pesmijo "Breakout" napisala, da se v njem prika\xc5\xbeejo "kri\xc4\x8de\xc4\x8di se najstniki na nogah, ona [Miley Cyrus] pa oder pripravi za zabavo." Lael Loewenstein iz Variety je o nastopu 22. septembra v Los Angelesu, Kalifornija, v Staples Center napisal, da se je dotaknil "teme o samo-reinvenciji," teme, za katero je Loewenstein menil, da je preve\xc4\x8d "sporo\xc4\x8dila spremembo njene podobe."'